Den 23-årige forsvarsspiller Niels Bisp har udover bruddet med Silkeborg valgt helt at stoppe karrieren på topplan.

Niels Bisp tog som Vejle-anfører i sommer springet til Silkeborg IF og Superligaen, men efter bare et halvt år på højeste niveau i Danmark har han brudt med midtjyderne, og han stopper nu også helt karrieren.

- Det er ikke en beslutning, som er taget i skuffelse eller i bitterhed. Det vil jeg gerne understrege. Det er en beslutning, som er taget efter lang tids overvejelse, siger Bisp til vafo.dk.

Den 23-årige Bisp fremhæver et brækket ben fra 2013 og efterveerne af dette som en af flere årsager til hans beslutning om at stoppe.